Korvpalli Meistriliiga 2012/2013
Korvpalli Meistriliiga 2012/2013 (G4S Korvpalli Meistriliiga) hooaeg oli Eesti kõrgeima korvpalliliiga 89. hooaeg. Sellel hooajal osales liigas üheksa meeskonda. Põhiturniiri lõppedes pääsesid neist kaheksa edasi kohamängudele. Põhiturniiril viimaseks jäänud meeskond mängis Meistriliigas püsimiseks esiliiga võitjaga üleminekumänge. Meistriliiga võitis kolmandat aastat järjest BC Kalev/Cramo, kes ei kaotanud kohamängudel ühtegi kohtumist.